**La ceas de împlinire**

*CTN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

S-au unit români cu țara

Și-au dat mâna-n vers și cânt,

Toamnă e, cântă chitara,

Umblă genii pe pământ!

Bate timpu-n orologii,

Se înalță neamul sfânt,

Se trezesc iar inorogii

Alergând pe-aripi de vânt!

Pe sub frunzele-adormite

Se-aud strune murmurând,

Stele curg peste cuvinte,

Voci se-nalță rând pe rând.

Tresar vise-nflăcărate,

Cântecul suspină-n gând,

Porți închise și uitate

Se deschid sub cerul blând.

Trăitori prin astă viață

Și luceferi adormiți

Își întind mâna prin ceață

Amintindu-și de părinți.

Făurari și muze-ascunse

Freamătă colea-n pridvor,

Iar din vorbele nespuse

Se mai naște un fior!

Se mai umple-o foaie albă,

Se mai toarce un fuior,

Înc-un an se leagă-n salbă…

Salba amintirilor!

E toamnă în cer și sub zări,

În suflet e bine și cald…

Din neant se ridică chemări,

Cortina mai pune un fald!